Diari Oficial de la Generalitat Valenciana


Sumari del DOGV 6322, del 30-07-2010 (2010/8615)

ORDE 72/2010, de 15 de juliol, de la Conselleria d'Educació, per la qual s'incrementa el crèdit que ha de finançar l'ajuda concedida per mitjà de l'Orde 26/2010, de 8 d'abril, de la Conselleria d'Educació, per la qual es concedix una ajuda als estudiants que han obtingut Premi Extraordinari de Batxillerat corresponent al curs 2008-2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6322

Data del DOGV
:   30-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8615


Data del document
:   15-07-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

ORDE 72/2010, de 15 de juliol, de la Conselleria d'Educació, per la qual s'incrementa el crèdit que ha de finançar l'ajuda concedida per mitjà de l'Orde 26/2010, de 8 d'abril, de la Conselleria d'Educació, per la qual es concedix una ajuda als estudiants que han obtingut Premi Extraordinari de Batxillerat corresponent al curs 2008-2009. [2010/8615]  
L'Orde de 30 de juny de 2009, de la Conselleria d'Educació, va convocar per a la Comunitat Valenciana els Premis Extraordinaris de Batxillerat corresponents al curs 2008-2009 (DOCV 16.07.2009).  
En la Resolució de 18 de novembre de 2009, de la Direcció General d'Ordenació i Centres Docents de la Conselleria d'Educació es va publicar la relació d'estudiants que han obtingut Premi Extraordinari de Batxillerat corresponent al curs 2008-2009 (DOCV 24.11.2009).  
Mitjançant l'Orde 26/2010, de 8 d'abril, de la Conselleria d'Educació (DOCV 19.04.2010), es va concedir una ajuda als estudiants que han obtingut Premi Extraordinari de Batxillerat corresponent al curs 2008-2009 mitjançant l'esmentada Resolució de 18 de novembre de 2009, de la Direcció General d'Ordenació i Centres Docents. En esta orde es preveu que si, com a conseqüència de transferències de fons, es veuen incrementats els crèdits, es farà constar este increment en la corresponent publicació en el Diari Oficial de la Comunitat Valenciana.  
L'aprovació d'una transferència de crèdit per a incrementar la línia de subvenció T3149000, de l'aplicació pressupostària 61.73.88.345.17.9, corresponent al Pressupost de la Generalitat per a l'exercici 2010, permet incrementar l'import de l'ajuda que rebrà cada un dels estudiants que han obtingut Premi Extraordinari de Batxillerat en el curs 2008-2009.  
Per tot això, vista la proposta del director general d'Ordenació i Centres Docents de data 14 de juliol de 2010, de conformitat amb la mateixa, i fent ús de les atribucions que em conferixen l'article 28 de la Llei 5/1983, de 30 de desembre, del Consell, modificada per la Llei12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació,  
ORDENE  
Article únic.  
Incrementar la quantitat del crèdit pressupostari destinat a finançar en l'exercici 2010 l'ajuda regulada en l'Orde 26/2010, de 8 d'abril, de la Conselleria d'Educació, en relació amb la línia de subvenció T3149000, de l'aplicació pressupostària 02.88.07.023.52.8, corresponent al Pressupost de la Generalitat per a l'exercici 2010. L'import global màxim destinat als Premis Extraordinaris de Batxillerat de la Comunitat Valenciana, corresponents al curs acadèmic 2008-2009, ascendix a la quantitat de 17.908,00 euros. L'import màxim resultant destinat a finançar l'ajuda que rebrà cada un dels estudiants que han obtingut Premi Extraordinari de Batxillerat en el curs 2008-2009 és, per tant, de 663,25 euros.  
DISPOSICIÓ FINAL  
La present orde produirà efectes a partir de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
València, 15 de juliol de 2010  
El conseller d'Educació,  
ALEJANDRO FONT DE MORA TURÓN